THINK BEFORE YOU EMOJI - Neilsons Attorneys
Dink Voordat Jy Emoji
Tshepo Confidence Mashile, 'n prokureur van Mkhonto & Ngwenya Prokureurs, het 'n uitstekende artikel in die prokureurstydskrif geskryf oor die gebruik van emotikons en hoe die gebruik daarvan jou in die hof kan laat beland.
Hy sê: "Emoji is die taal van ons aanlyn era, die "thumbs-up" vir 'n vraag, die knik vir ons skerpsinnigheid."
Dikwels, wanneer ons woorde opraak, kan emotikons ons help om beter te kommunikeer. Die prentjies help ons om emosies uit te druk wat sommige van ons nie geweet het ons het nie! Tshepo waarsku ons egter om te dink voordat ons emotikons gebruik. In Fairfax, Virginia, Amerika, het 'n 12 jaar oue meisie kriminele klagtes in die gesig gestaar nadat sy die emotikons van 'n geweer, bom en mes op Instagram gepos het.
Nog 'n Amerikaner wat besig was met 'n egskeidingsgeding, het ook in die kriminele hof beland nadat hy op Faceboek gepos het dat hy sy vrou wil vermoor. Baie hoftyd is in beslag geneem om die emotikon wat hy langs sy kommentaar gepos het, te interpreteer, naamlik: (:- P). Sy prokureurs het aangevoer dat hierdie emotikon aangetoon het dat hy die opmerking tong in die kies gemaak het. Indien die regter saamgestem het, was hy op vrye voet, maar die emotikon was die bepalende aanduiding of hy die dreigement ernstig bedoel het of nie.
In nog 'n ander hofsaak, het die regter gesê: "Die spottende, vyandige en sarkastiese manier van die opmerkings, die gebruik van die emotikon van iemand wat sy tong uitsteek [?] … was gemaak met die bedoeling om die klaer te verkleineer, kritiseer en bespot." Die gevolg: die man het sy werk verloor.
In Suid-Afrika bepaal die WET OP ELEKTRONIESE KOMMUNIKASIE onder welke tipe kommunikasie emotikons kan val.
Ten slotte: indien jy emotikons gebruik, kan dit teen jou gebruik word in 'n hofsaak. Wees versigtig en dink voor jy emoji!